नई सैंट्रो के पिछले हिस्से को कंपनी ने बेहद ही संजीदगी से सजाया है। इसमें नये और बड़े विंडशिल्ड का प्रयोग किया गया है। नये डिजाइन की टेल लाइट क्लस्टर, हाई स्टॉप लैम्प और नये रियर बम्फर के साथ नई सैंट्रो में ब्लैक प्लास्टिक रिफ्लेक्टर का भी प्रयोग किया गया है। यदि इस कार के ओवरआॅल डिजाइन की बात करें तो ये अपने प्राइज सेग्मेंट में एक बार फिर से सबको संतुष्ट करती है। इसके अलावा ग्राहकों के बीच इस मॉडल का वर्षो पुराना विश्वास भी कायम है। ऐसे में ये कहना गलत नहीं होगा कि बजट हैचबैक कारों के सेग्मेंट में एक पुराने योद्धा की वापसी हो चुकी है।